Siroki Éva

**KARANTÉNDRÁMA**

egyfelvonásos

KATA

RICSI

ERZSI

FERI

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*Egy nap arra keltem fel hétköznap, hogy nem kell bemennem az iskolába. Anya és apa itthonról dolgozott, ami ezelőtt nagyon ritka volt, sőt alig láttuk őket Ricsivel. Reggel amikor felkeltünk, akkor már nem voltak itthon,este pedig amikor hazajöttek, akkor már mindannyian nagyon fáradtak voltunk. Ezen gondolkoztam reggelizés közben amikor hírtelen kicsúszott a szék alólam és a földre estem.*

KATA Ricsi! Ezt most miért kellett? (dühösen mondja)

RICSI Csak viccelődtem egy kicsit.(mondja nevetve)

KATA Hát szerintem ez egyáltalán nem volt vicces. (feláll és elkezdi kergetni Ricsit)

ERZSI (sóhajtás) Kérlek gyerekek ne most. Szétrobban a fejem. Kata neked nem órán kéne lenned?

KATA Anya, még van 10 percem. (ránéz az órájára) Vagyis….2 percem van

ERZSI Menj, siess majd én elpakolok. Ricsi légy szíves vedd ki az ujjadat a mogyoróvajból és menj te is csinálni a feladatokat.

RICSI De anya, gyere és segíts megcsinálni.

ERZSI Szívem, most nem érek rá. Tudod,attól még, hogy itthon vagyunk nekem és apának ugyanúgy dolgoznunk kell és nektek is van tanítás, csak egy kicsit máshogy.

RICSI De mikor játszhatok?

FERI Fiam, nagyon gyorsan menj a szobádba és csináld meg a házidat!

*Ricsi elrohan*

ERZSI Drágám, nyugodj le. Szerintem megijedt tőled.

FERI Megijedt, dehogy ijedt. (leül az asztalhoz, a fejét fogja) Borzalmas ez a bezártság! Olyan mintha… börtönben lennék.

ERZSI Jajj te folyton csak panaszkodni tudsz! Nem értem, hogy ez neked miért ekkora baj, hogy a családoddal kell lenned.

FERI Beszélsz itt hülyeségeket. Inkább megyek dolgozni a nappaliba.

ERZSI Én is megyek, csak megnézem előtte a gyerekeket, hogy tényleg azt csinálják e amit kell .Kata

RICSI Gyerünk, lődd már le, mi lesz?

ERZSI Kapcsold ki azonnal! Mégis mit képzelsz? Tanulnod kéne, nem játszanod! (dühösen mondja)

RICSI Nincs is semmi feladatom. Vagyis még bőven van rá időm.

ERZSI Nekem is van épp elég dolgom, úgyhogy ajánlom, hogy most állj neki! Ezt meg elveszem addig.

RICSI Ne vedd el könyörgök..(Erzsi belevág a szavába)

ERZSI Én könyörgök!

*Ricsi lassan elfordítja a fejét és előveszi a füzeteit*

KATA

éppen egy barátnőjével telefonál

Na ne mondd, ez komoly? Sosem gondoltam volna róla, hogy…

ERZSI Kata, te mit csinálsz?

KATA öömm.. Én csak megkérdeztem az egyik osztálytársamtól, hogy…(elveszi a füzetét az asztalról) hogyan kell megcsinálni ezt a matek példát.

ERZSI Kivágtad magad. Elég nagy vagy már, ne kelljen téged is folyton ellenőrizgetni.

KATA Rendben anyu.

*Erzsi leül a kanapéra a laptopjával dolgozni*

FERI És hogy még tőlem ijednek meg a gyerekek. (röhögve mondja)

ERZSI Ne kezd el Feri!

FERI (nevet) csendben maradok.

*Erzsi nagyot sóhajt*

KATA Ez az egész egyáltalán nem olyan, mint amilyennek elképzeltem. (mondja magában) Itt vagyok a szobámba egyedül és bámulom a falat. Anyáék folyton csak veszekednek, még többet amióta itthon vannak. Azt akarom, hogy most már vége legyen ennek az egésznek.

*Ricsi odamegy az anyukájához*

RICSI Anya..( hirtelen meg áll)…apu hova tűnt?

ERZSI Apád alszik, úgyhogy maradj csöndben.

*Kata a lépcsőről hallgatózik*

KATA (magában) Dehogy alszik, itthon sincs. Nekünk itthon kell maradnunk, de ő viszont mehet, ahova csak kedve tartja.

RICSI Éhes vagyok. Kérhetek mogyoróvajas szendvicset?

ERZSI Reggel is azt ettél! Most edd meg az ebédet, amit főztem.

KATA (magában) Nem is ő főzte, a netpincérről rendelte.

RICSI És ehetek hozzá mogyoróvajat?

ERZSI (nagyot sóhajt) Ne butáskodj már. Ülj le az asztalhoz és egyél.

RICSI De anya..

ERZSI Ricsi, fejezd már be! (ingerülten mondja, közben véletlen leejt egy poharat és összetörik)

*Ricsi csendben leül az asztalhoz és elkezd enni*

*Erzsi, lesüti a szemét és elkezdi összeszedni az üvegszilánkokat*

KATA (magában) Biztos azért ilyen dühös, mert apa nincs itthon. Aggódik értünk, sokszor megkérdte már, hogy ne menjen sehova, de nem hallgat anyára. Azóta ilyen a helyzet, de mindig próbálják leplezni előttünk, csak hogy mi már régen rájöttünk erre. Legalább is én biztosan.

*Feri este 10 óra fele ért haza*

ERZSI Hol voltál már megint?

FERI Csak bementem a munkahelyre egy kicsit.

ERZSI Nem hiszem el.

FERI Akkor ne hidd. Én megyek, lefekszem.

ERZSI Ezzel veszélybe sodorsz minket és magadat is!

*Feri nem szól semmit, csak legyint egyet*

*Másnap*

ERZSI Gyerekek, gyerünk felkelni, már 10 óra. Sajnos én is elaludtam.

KATA Fent vagyok,megyek már (az ágyból mondja)

ERZSI Ricsi te is kelj fel. Ricsi. Hol vagy?

*lemegy a konyhába, ahol Ricsi épp gabonapelyhet eszik*

ERZSI ohh rendben. Siess a reggelivel szívem.

RICSI Apa elment már.

ERZSI Hova ment? Nem mondta neked?

*Ricsi megrázza a fejét*

*Erzsi szomorúan csóválja a fejét*

RICSI Anyu, mi is elmehetünk valamerre?

ERZSI Nem, nem szabad.

RICSI Akkor apának miért lehet?

ERZSI Neki sem szabad, majd jól összeszidom érte.

RICSI Miért nem mehetünk el mondjuk moziba? vagy vásárolni?

ERZSI Elmagyaráztam már párszor, hogy miért nem lehet.

RICSI De apa is..

ERZSI Menj fel a szobádba és tanulj. Most!

*Ricsi elmegy*

*Erzsi felhívja Ferit, de nem veszi fel a telefont*

KATA Anya, mi a baj?

ERZSI Semmi kicsim. Végeztél már a feladatokkal?

KATA Anya..szombat van.

ERZSI (hosszasan néz Katára) Teljesen kiment a fejemből. Én meg felzavartam Ricsit, nem is hagytam, hogy befejezze a reggelijét, most meg már teljesen elázott a gabonapehely a tejben. (Mondja elkeseredetten)

KATA Anyu, nyugodj meg, semmi baj. Tud csinálni másikat is.

ERZSI Ahan (próbálja feltűnés nélkül letörölni a könnycseppet a szeméről)

KATA Elmondod, hogy mi a baj?

ERZSI Semmi baj nincs kicsim, csak egy kicsit stresszesebb vagyok ..tudod a munka, meg ilyen felnőtt dolgok (egy kicsit dadogva)

KATA Rendben.(utána magában mondja) Nem akarja elmondani, hogy mi is van valójában, de majd én kiderítem most már. Ez így nem mehet tovább.

*este Kata lelopódzik az apja dolgozó szobájába*

*felnyitja a laptopot*

KATA Ahj jelszót kér.

*kipróbál néhány lehetőséget, de nem sikerül neki*

*elkezd turkálni a papírok között de nem talál semmit, csalódottan leül a székre*

*Feri hirtelen betoppan*

FERI Hát te meg mit csinálsz itt?

KATA Apa..én csak kerestem egy..számológépet. Gondoltam, hátha neked lesz itt valahol.

FERI Nincs itt semmilyen számológép.

KATA Rendben, már megyek is.

*Feri megfogja a karját és visszarántja*

FERI Meg ne lássalak itt legközelebb!

*Elengedi Kata kezét és kimegy a szobából*

KATA (magában) Éreztem, ahogy dől belőle az alkohol szag. Valami tuti nincs rendben.

*másnap reggel*

KATA Ricsi, te is kérsz kakaót?

RICSI Igen

ERZSI Gyerekek. Ma elmegyünk egy kicsit kocsikázni, jó?

RICSI (felpattan a székről) Jó, menjünk

ERZSI Meg ebédeltek és utána indulunk is.

KATA Baj lenne, ha én itthon maradnék?

ERZSI Miért nem akarsz jönni? 2 hete itthon vagy.

KATA Azért mert…egy kicsit elrontottam gyomromat, szerintem jobb lenne, ha itthon maradnék. Legközelebb meg megyek. (füllentette)

ERZSI Remélem nem vagy beteg.

KATA Nyugodj meg anya, tényleg csak össze-vissza ettem mindent.

ERZSI Rendben.

*Elmentek otthonról, Kata meg elkezdett keresgélni az egész házban*

KATA Nem hiszem el, hogy nincs semmi.

*Az apja mappájában megtalál egy telefonszámot*

KATA Hát ez meg?

*Előveszi a telefonját és felhívja*

KATA Gyerünk, vedd már fel.

*Tessék, Kovács Lilla*

KATA Jézusom..(ki nyomta a telefont) Egy nő vette fel. Még sosem hallottam ezt a nevet. Ki lehet ez a nő?

*Hirtelen zajt hall a bejárattól és gyorsan ki megy a konyhába*

RICSI Éhes vagyok, mi lesz a vacsora?

ERZSI Képzeld,ugyan az mint ami az ebéd volt.

KATA Sziasztok. Na, merre jártatok?

ERZSI Elmentünk a mama fele és integettünk nekik. Kimentek az erkélyre, mi meg a kocsi mellett álltunk.

KATA ühümm

ERZSI valami baj van?

KATA Nem, nincs semmi baj. Felmegyek szobámba olvasni.

ERZSI Nem vacsorázol?

KATA Nem, már ettem, köszönöm.

RICSI Anyu, mikor sütsz sütit?

ERZSI Holnap sütök, ígérem. Kata, apa nem jött haza?

KATA Nem, még nem.

*Erzsi szomorúan elfordul*

*Kata rákeres Kovács Lilla nevére az interneten*

KATA Nagyon ismerős valahonnan. Biztos láttam már valahol, de hol?

*Lemegy az anyukájához*

KATA Anya, te ismered ezt a nőt?

*Erzsi, kerek szemekkel bámul a telefonra*

ERZSI Persze, hogy ismerem. Apád volt felesége. Miért kérdezed?

KATA Ja igazából, semmiért. Csak kíváncsi voltam.

ERZSI De hol láttad meg ezt a nőt?

KATA Csak úgy megláttam az interneten és ismerősnek tűnt.

ERZSI ahan, értem.

*Közben hazaér Feri is*

FERI Sziasztok, milyen napotok volt?

RICSI Elmentünk kocsival anyával a mamához és integettünk neki.

FERI Na remek.

RICSI Te hol voltál apa?

FERI Apának volt egy kis dolga a városban.

ERZSI Feri, menj és moss kezet légy szíves.

FERI Megyek már.

KATA Lefekszem, álmos vagyok.

ERZSI Rendben. Ricsi menj te is fürödni, utána feküdj le te is.

RICSI De még nem vagyok álmos.

ERZSI Menj Ricsi, holnap korán kell felkelned, mert online tanításod lesz.

RICSI Rendben, megyek.

*Erzsi leül Feri mellé*

ERZSI Mit csináltál ma?

FERI Mondtam már, hogy volt egy kis dolgom, Ne kíváncsiskodj ennyit.

ERZSI Alig vagy itthon velünk. Sokat elcsászkálsz. Hát nem érted meg, hogy ezzel veszélybe sodorsz minket? Ki tudja kivel találkozgatsz. Nem akarom, hogy haza hozd a vírust.

FERI jajj hagyjál már, tudok én magamra vigyázni.

ERZSI És mégis mikor dolgozol, ha folyton elmész valahova?

FERI Foglalkozz már a saját dolgoddal! (dühösen mondja). Lefekszem.

*Kata lemegy Erzsihez*

KATA Anya, le kell mondanom valamit.

ERZSI Mi a baj? Gyere ide.

KATA Azt a nőt úgy találtam meg, hogy megtaláltam apa cuccai között a telefonszámát.

*Erzsi a szájához kap*

ERZSI Úristen..

KATA Mit csináljunk anya?

ERZSI Menj feküdj le, későn van.

*Kata felmegy a szobájába*

*Másnap reggel*

ERZSI Gyerekek, menjetek fel a szobátokba, apával beszélnünk kell.

RICSI De még nem is reggeliztem.

ERZSI Majd később reggelizel pár perc az egész.

KATA Ricsi, gyere addig játszunk egyet.

FERI Miről akarsz te velem beszélni?

ERZSI Mondd el, hogy miért jársz el itthonról.

FERI Mondtam már, hogy csak a munka miatt meg ilyesmi.

ERZSI Ne hazudj. Tudom, hogy találkozgatsz még a volt feleségeddel. (elkezd egy kicsit sírni)

FERI Honnan veszed ezt a hülyeséget?

ERZSI Most már ne titkolózz! Tudom mit művelsz.

FERI Najó, ez nem igaz. Ülj le, elmondok mindent.

ERZSI Hallgatlak

FERI A munkahelyemen 200 embert bocsátottak el. Köztük engem is. Nem volt miből fizetnem a tartozásaimat. Elkezdtem szerencsejátékozni, kezdetben nyertem is, de utána egyre jobban csúsztam lefele a lejtőn. Elakarják árverezni a házat.

ERZSI Jézusom, te ökör. Miért nem mondtad el? És..akkor miért kerested fel Lillát?

FERI Azért mert ő az ingatlanosunk. Figyelj, sajnálom, próbáltam helyre hozni a dolgokat.

ERZSI Őszintének kellett volna lenned. Kata, Ricsi csomagoljatok össze.

FERI Ugyan már, hova mennétek?

ERZSI A húgomhoz.

FERI Ne menjetek el, beszéljük meg.

ERZSI Úgy ahogy te beszélted meg velem? Hagyjál békén minket most egy kicsit.

*Beszállnak az autóba és elmennek*

*Sötét*

2020